*****

ΚΑΝΟΝΙΣΜΟΣ (ΕΟΚ) αριθ. 1738/90 ΤΗΣ ΕΠΙΤΡΟΠΗΣ

της 26ης Ιουνίου 1990

για τον καθορισμό των τιμών και των ποσών σε Ecu που εφαρμόζονται στον τομέα της ζάχαρης για την περίοδο εμπορίας 1990/91 που πρέπει να μειωθούν λόγω της νομισματικής επανευθυγράμμισης της 5ης Ιανουαρίου 1990

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1677/81 του Συμβουλίου της 11ης Ιουνίου 1985 σχετικά με τα νομισματικά εξισωτικά ποσά στο γεωργικό τομέα (1), όπως τροποποιήθηκε τελευταία από τον κανονισμό (ΕΟΚ) αριθ. 1889/87 (2), και ιδίως το άρθρο 6 παράγραφος 3 και το άρθρο 12,

τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως της αγοράς στον τομέα της ζάχαρης (3), όπως τροποποιήθηκε τελευταία από τον κανονισμό (ΕΟΚ) αριθ. 1069/898 (4),

Εκτιμώντας:

ότι ο κανονισμός (ΕΟΚ) αριθ. 784/90 της Επιτροπής της 29ης Μαρτίου 1990 για τον καθορισμό του συντελεστή μειώσεως των γεωργικών τιμών της περιόδου εμπορίας 1990/91, λόγω της νομισματικής επανευθυγράμμισης της 5ης Ιανουαρίου 1990, και για τροποποίηση των τιμών και των ποσών που καθορίζονται σε Ecu για την περίοδο αυτή (5), καθόρισε στον τομέα της ζάχαρης τον κατάλογο των τιμών και των ποσών που διαιρούνται με το συντελεστή 1,001712 από 1ης Ιουλίου 1990 στα πλαίσια του καθεστώτος της αυτόματης κατάργησης των αρνητικών νομισματικών ποσών· ότι το άρθρο 3 του κανονισμού (ΕΟΚ) αριθ. 784/90 προβλέπει να προσδιοριστεί η μείωση που προκύπτει, ιδίως για τις τιμές και τα ποσά που καθορίζονται σε Ecu από το Συμβούλιο για την περίοδο εμπορίας 1990/91, και να καθοριστεί η αξία αυτών των μειωμένων τιμών και ποσών·

ότι ο κανονισμός (ΕΟΚ) αριθ. 1312/90 του Συμβουλίου (6) καθόρισε, για την περίοδο εμπορίας 1990/91, ορισμένες τιμές στον τομέα της ζάχαρης και τον αντιπροσωπευτικό ποιοτικό τύπο των σακχαροτεύτλων· ότι ο κανονισμός (ΕΟΚ) αριθ. 1313/90 του Συμβουλίου (7) καθόρισε τις παράγωγες τιμές παρεμβάσεως της λευκής ζάχαρης, την τιμή παρεμβάσεως της ακατέργαστης ζάχαρης, τις ελάχιστες τιμές των σακχαροτεύτλων Α και των σακχαροτεύτλων Β, τις τιμές κατωφλίου, το ποσό της επιστροφής για την είσπραξη των δαπανών αποθεματοποιήσεως, καθώς και τις τιμές που εφαρμόζονται στην Ισπανία και την Πορτογαλία·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ζάχαρης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι τιμές και τα ποσά που καθορίζονται σε Ecu από το Συμβούλιο για την περίοδο εμπορίας 1990/91 στον τομέα της ζάχαρης και μειώνονται σύμφωνα με το άρθρο 2 του κανονισμού (ΕΟΚ) αριθ. 784/90, μετά από διαίρεση με το συντελεστή που αναφέρεται στο άρθρο 1 του εν λόγω κανονισμού, αναφέρονται στο παράρτημα.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1990.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Ιουνίου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 164 της 24. 6. 1985, σ. 6.

(2) ΕΕ αριθ. L 182 της 3. 7. 1987, σ. 1.

(3) ΕΕ αριθ. L 177 της 1. 7. 1981, σ. 4.

(4) ΕΕ αριθ. L 114 της 27. 4. 1989, σ. 1.

(5) ΕΕ αριθ. L 83 της 30. 3. 1990, σ. 102.

(6) ΕΕ αριθ. L 132 της 23. 5. 1990, σ. 1.

(7) ΕΕ αριθ. L 132 της 23. 5. 1990, σ. 3.

ΠΑΡΑΡΤΗΜΑ

1.2 // // // Περιγραφή των τιμών και των ποσών

// Τιμές και ποσά που

διαιρούνται με το

συντελεστή 1,001712

// // // 1. Ενδεικτική τιμή της λευκής ζάχαρης // 55,79 Ecu/100 kg // 2. Τιμή παρεμβάσεως της λευκής ζάχαρης για τις μη ελλειμματικές ζώνες της Κοινότητας με εξαίρεση την Ισπανία // 53,01 Ecu/100 kg // 3. Τιμή βάσεως για τα σακχαρότευτλα που ισχύει στην Κοινότητα, με εξαίρεση την Ισπανία και την Πορτογαλία στο στάδιο της παραδόσεως στο κέντρο συγκεντρώσεως // 40,00 Ecu/τόνο // 4. Παράγωγη τιμή παρεμβάσεως της λευκής ζάχαρης: // // α) για όλες τις ζώνες του Ηνωμένου Βασιλείου // 54,22 Ecu/100 kg // β) για όλες τις ζώνες της Ιρλανδίας // 54,22 Ecu/100 kg // γ) για όλες τις ζώνες της Ιταλίας // 54,95 Ecu/100 kg // 5. Τιμή παρεμβάσεως της ακατέργαστης ζάχαρης // 43,94 Ecu/100 kg // 6. Ελάχιστη τιμή των σακχαροτεύτλων Α που ισχύει στην Κοινότητα, με εξαίρεση την Ισπανία και την Πορτογαλία // 39,20 Ecu/τόνο // 7. Ελάχιστη τιμή των σακχαροτεύτλων Β που ισχύει στην Κοινότητα, με εξαίρεση την Ισπανία και την Πορτογαλία, και με την επιφύλαξη της εφαρμογής του άρθρου 28 παράγραφος 5 του κανονισμού (ΕΟΚ) αριθ. 1785/81 // 27,20 Ecu/τόνο // 8. Τιμές για την Ισπανία και την Πορτογαλία: // // α) για την Ισπανία: // // αα) τιμή παρεμβάσεως της λευκής ζάχαρης // 61,61 Ecu/100 kg // ββ) τιμή των σακχαροτεύτλων: // // - τιμή βάσεως // 47,09 Ecu/τόνο // - ελάχιστη τιμή των σακχαροτεύτλων Α // 46,29 Ecu/τόνο // - ελάχιστη τιμή των σακχαροτεύτλων Β, με την επιφύλαξη της εφαρμογής του άρθρου 28 παράγραφος 5 του κανονισμού (ΕΟΚ) αριθ. 1785/81 // 34,29 Ecu/τόνο // β) για την Πορτογαλία: // // αα) τιμή παρεμβάσεως της λευκής ζάχαρης // 52,47 Ecu/100 kg // ββ) τιμή των σακχαροτεύτλων: // // - τιμή βάσεως // 42,83 Ecu/τόνο // - ελάχιστη τιμή των σακχαροτεύτλων Α // 42,03 Ecu/τόνο // - ελάχιστη τιμή των σακχαροτεύτλων Β, με την επιφύλαξη της εφαρμογής του άρθρου 28 παράγραφος 5 του κανονισμού (ΕΟΚ) αριθ. 1785/81 // 30,03 Ecu/τόνο // 9. Τιμή κατωφλίου: // // α) της λευκής ζάχαρης // 64,40 Ecu/100 kg // β) της ακατέργαστης ζάχαρης // 55,06 Ecu/100 kg // γ) της μελάσσας // 6,89 Ecu /100 kg // 10. Ποσό της αποδόσεως που αναφέρεται στο άρθρο 8 του κανονισμού (ΕΟΚ) αριθ. 1785/81 // 0,52 Ecu/100 kg/μήνα // //